Document ID: 31972L0274

Id-Direttiva tal-Kunsill
tal-20 ta' Lulju 1972
li temenda d-Direttivi ta' l-14 Ġunju 1966 dwar il-marketing taż-żerriegħa tal-pitravi, taż-żerriegħa tal-pjanti ta' l-għalf, taż-żerriegħa taċ-ċereali, tal-patata taż-żrigħ, id-Direttiva tat-30 Ġunju 1969 dwar il-kummerċ taż-żerriegħa ta' pjanti taż-żejt u tal-fibra u d-Direttivi tad-29 Settembru 1970 dwar il-kummerċ taż-żerriegħa tal-ħaxix u dwar il-katalgu komuni ta' varjetajiet ta' speċi agrikoli
(72/274/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 43 u 100 tiegħu;
Wara li kkunsidra l-proposta mill-Kummissjoni;
Wara li kkunsidra l-Opinjoni tal-Parlament Ewropew;
Wara li kkunsidra l-Opinjoni tal-Kumitat Ekonomiku u Soċjali,
Billi huwa xieraq, għar-raġunijiet elenkati hawn taħt, li jiġu emendati ċerti disposizzjonijiet tad-Direttivi tal-Kunsill ta’ l-14 Ġunju 1966, kif l-aħħar emendati bid-Direttiva tat-30 Marzu 1971 [1], dwar il-kummerċ taż-żerriegħa tal-pitravi [2], dwar il-kummerċ taż-żerriegħa tal-pjanti ta' l-għalf [3], dwar il-kummerċ taż-żerriegħa taċ-ċereali [4] u dwar il-kummerċ tal-patata taż-żrigħ [5], id-Direttiva tal-Kunsill tat-30 Ġunju 1969 [6] dwar il-kummerċ taż-żerriegħa tal-pjanti taż-żejt u tal-fibra, kif emendata bid-Direttiva tat-30 Marzu 1971, u d-Direttiva tal-Kunsill tad-29 Settembru 1970 [7] dwar il-kummerċ taż-żerriegħa tal-ħaxix, kif emendata bid-Direttiva tat-30 Marzu 1971, u d-Direttiva tal-Kunsill tad-29 Settembru 1970 [8] dwar il-katalgu komuni ta' varjetajiet ta' speċi agrikoli;
Billi bosta mid-Direttivi fuq imsemmija jipprovdu li mill-1 Lulju 1972, l-ekwivalenza ta' żerriegħa u xtieli żgħar maħsuda f'pajjiżi terzi ma tistax tkun aktar determinata mill-Istati Membri individwalment; billi, peress illi ma kienx possibbli fil-każi kollha li jitlestew l-eżamijiet li għandhom x'jaqsmu mad-determinazzjoni tal-Komunità dwar l-ekwivalenza, il-limitu ta' żmien imsemmi hawn fuq għandu jkun estiż sabiex ikun evitat taħwid firr-relazzjonijiet preżenti tal-kummerċ;
Billi d-Direttivi dwar il-kummerċ taż-żerriegħa u x-xtieli żgħar japprovaw biss prodotti li joriġinaw mill-Istati Membri u li jissodisfaw il-ħtiġiet ta' dawk id-Direttivi jew tal-prodotti li joriġinaw f'pajjiżi terzi u huma magħrufa bħala ekwivalenti għall-prodotti tal-Komunità;
Billi għandu jkun possibbli wkoll li jkun hemm kummerċ fil-prodotti li joriġinaw f'pajjiżi li deħlin fil-Komunità iżda li ma jdaħħlux dawk id-Direttivi fis-seħħ immedjatament malli jidħlu, billi huwa għalhekk meħtieġ li jsiru provvedimenti xierqa;
ADOTTA DIN ID-DIRETTIVA:
Artikolu 1
Id-data ta' l-1 Lulju 1973 għandha tkun sostitwita minflok id-data ta' l-1 Lulju 1972 fit-tieni sentenza ta' l-Artikolu 16 (2) tad-Direttiva ta' l-14 Ġunju 1966 dwar il-kummerċ taż-żerriegħa tal-pitravi, fit-tieni sentenza ta' l-Artikolu 16 (2) tad-Direttiva ta' l-14 Ġunju 1966 dwar il-kummerċ taż-żerriegħa tal-pjanti ta' l-għalf, fit-tieni sentenza ta' l-Artikolu 16 (2) tad-Direttiva tal-14 Ġunju 1966 dwar il-kummerċ taż-żerriegħa taċ-ċereali u fit-tieni sentenza ta' l-Artikolu 15 (2) tad-Direttiva ta' l-14 Ġunju 1966 dwar il-kummerċ tal-patata taż-żrigħ.
Artikolu 2
"3. Il-paragrafi 1 u 2 għandhom japplikaw ukoll fir-rigward ta' kull Stat Membru ġdid mid-data tad-dħul tiegħu sad-data li fiha huwa jdaħħal fis-seħħ il-liġijiet, ir-regolamenti jew id-disposizzjonijiet amministrattivi meħtieġa sabiex ikunu konformi ma' din id-Direttiva."
Artikolu 3
L-Istati Membri għandhom idaħħlu fis-seħħ il-liġijiet, ir-regolamenti jew id-disposizzjonijiet amministrattivi meħtieġa sabiex ikunu konformi ma':
(a) id-disposizzjonijiet ta' l-Artikolu 1, b'effett mill-1 Lulju 1972,
(b) id-disposizzjonijiet ta' l-Artikolu 2, mhux aktar tard mill-1 Jannar 1973.
Artikolu 4
Din id-Direttiva hija indirizzata lill-Istati Membri.
Magħmula fi Brussel, 20 Lulju 1972.

Labels: 17
3
6
12
15